{'rm': 'Ultra da quai è il cussegl d’administraziun autorisà da declerar che l’acziunari tardivant perdia ses dretgs che resultan tras la suttascripziun da las aczias sco er ses pajaments parzials gia prestads, ed el po emetter novas aczias empè da las aczias annulladas. Sch’ils titels annullads emess na vegnan betg restituids, sto la decleraziun da perdita vegnir publitgada en il Fegl uffizial svizzer da commerzi sco er en la furma ch’è previsa en ils statuts.', 'en': 'Further, the board of directors has the power to declare that the defaulting shareholder has forfeited their rights in respect of the share subscription and any part payments already made and that their shares are forfeited and to issue new ones in their place. Where the forfeited shares have already been issued and cannot be physically obtained, the declaration of forfeiture is published in the Swiss Official Gazette of Commerce and in the form provided for in the articles of association.'}